English: Thank you for those questions, Llyr. I'll start with the apprenticeship levy, just to be clear. I do feel, deputy Llywydd, that I have made these remarks several times in this Chamber but I'll just make them again. The figures that have been released by the Treasury do not mean that significant new money is coming to Wales, because they don't take into account reductions made to comparable English programmes including apprenticeships and, therefore, need to be considered as part of the bigger picture, which shows - you'll not be surprised to learn - real-terms cuts to the funding available to Wales over the next few years, nor do they show the effect of some £30 million-odd that will be paid back to the Treasury by Welsh public service providers through the levy. So, just to be clear: the levy is nothing more than a UK Government employment tax. It directly conflicts with areas of devolved competence. We have our own distinct and very popular approach to apprenticeships, which the Member knows about and has been very supportive with, and this just cuts directly across it. So, not only do we not have any new money but, clearly, all our public services have to pay the levy and so they're deprived of funds. So, it makes no sense at all and we're very cross about it. I don't think I'm saying anything new: I've said that several times before. I'm mystified about how we can be any clearer. There is no new money. We are continuing the programme we had before. I think this has got to be at least the tenth time I've said that in public and to everybody else who's asked me. So, I don't understand how I can be any more clear, Llywydd. So, that's the position we've found ourselves in. The autumn statement will, of course, clarify the position completely and, if things change, I will, of course, keep Members updated but we're not expecting a change and this is the position as I understand it to be. So, that's the apprenticeship levy point. In terms of all the rest of it, what I'm announcing today is the start of a policy programme to develop this programme and I'm really asking Members for their input into the framework of the programme. I'm not yet in a position to tell you how much it costs and all the rest of it because we haven't got the policy completely put to bed. There has been a process of consultation. They are very welcome, all AMs who want to input into that personally on behalf of their constituents, and I will come back in the new year with a proper proposal for the overarching policy. But the fundamentals of it are that, at the point of contact, the individual should not have to wrestle with what kind of funding that they're getting. So, rather than now having to say, 'Well, you haven't applied - you applied for Jobs Growth Wales but, unfortunately, you're 25 and you should have applied for something else', we'll do away with that. What we'll have is this employment advice service, which will broker the individual's ability to say what they need and then help them to get what they need. I've been extremely clear that that has to be completely divorced from the actual support that they get, because I frankly - and I'll be absolutely clear about this - do not want any links at all with the kind of assessment that has been associated with benefits sanctioning and so on, which I think is abhorrent and really only drives desperate people into more desperation. So, what we're looking to do is broker for the individual a way for them to express their own needs to Government, and for us to provide them with the services they require. That might be skills and it might be training - employment training or in-employment training - but it also might be health provision or childcare or travel or whatever. So, I will be convening a cross-Government group to look at this, and we will be looking to see how we can seriously holistically look at the barriers that an individual faces towards sustained employment, or indeed towards the steps towards employment, which might include volunteering and community work and so on, to get them along that path, because we know that it drives people out of poverty and into health to have that kind of connection. So, this is really a very early update for the Assembly in terms of our policy direction, because I very much wanted to know what Members thought about that policy direction, and then I'll revert to you once we've got the thing in a more comprehensive form.
Welsh: Diolch am y cwestiynau yna, Llyr. Byddaf yn dechrau gyda'r ardoll brentisiaethau, dim ond i fod yn glir. Rwy'n teimlo, ddirprwy Lywydd, fy mod wedi gwneud y sylwadau hyn sawl gwaith yn y Siambr hon, ond rwyf am eu gwneud nhw eto. Nid yw'r ffigurau sydd wedi eu rhyddhau gan y Trysorlys yn golygu bod arian newydd sylweddol yn dod i Gymru, oherwydd nad ydynt yn ystyried gostyngiadau a wneir i raglenni cymaradwy yn Lloegr, gan gynnwys prentisiaethau ac, felly, mae angen eu hystyried yn rhan o'r darlun mwy, sy'n dangos - ni fyddwch yn synnu i glywed - toriadau mewn termau real i'r cyllid sydd ar gael i Gymru dros yr ychydig flynyddoedd nesaf, ac nid ydynt ychwaith yn dangos effaith tua £30 miliwn a fydd yn cael ei dalu'n ôl i'r Trysorlys gan ddarparwyr gwasanaethau cyhoeddus yng Nghymru drwy'r ardoll. Felly, dim ond i fod yn glir: nid yw'r ardoll yn ddim mwy na threth gyflogaeth Llywodraeth y DU. Mae'n gwrthdaro yn uniongyrchol â meysydd lle mae'r pwerau wedi'u datganoli. Mae gennym ein hymagwedd wahanol a phoblogaidd iawn ein hunain at brentisiaethau, y mae'r Aelod yn gwybod amdanynt ac mae wedi bod yn gefnogol iawn iddi, ac mae hyn yn torri'n syth ar ei thraws. Felly, nid yn unig nad oes gennym unrhyw arian newydd ond, yn amlwg, mae'n rhaid i'n gwasanaethau cyhoeddus i gyd dalu'r ardoll ac felly maen nhw'n cael eu hamddifadu o arian. Felly, nid yw'n gwneud unrhyw synnwyr o gwbl ac rydym yn flin iawn am y peth. Dydw i ddim yn meddwl fy mod yn dweud unrhyw beth newydd: rwyf wedi dweud hynny sawl gwaith o'r blaen. Mae'n ddirgelwch i mi sut y gallaf fod yn fwy clir. Nid oes unrhyw arian newydd. Rydym yn parhau â'r rhaglen oedd gennym o'r blaen. Rwy'n credu mai dyma'r degfed tro o leiaf yr wyf wedi dweud hynny yn gyhoeddus ac wrth bawb arall sydd wedi gofyn i mi. Felly, nid wyf yn deall sut y gallaf fod yn fwy clir, Lywydd. Felly, dyna'r sefyllfa yr ydym wedi ein cael ein hunain ynddi. Bydd datganiad yr hydref, wrth gwrs, yn egluro'r sefyllfa yn llwyr ac, os yw pethau'n newid, byddaf, wrth gwrs, yn hysbysu'r Aelodau yn rheolaidd ond nid ydym yn disgwyl newid a dyma'r sefyllfa fel yr wyf yn ei deall. Felly, dyna'r pwynt ynghylch yr ardoll brentisiaethau. O ran y gweddill ohono, beth rwy'n ei gyhoeddi heddiw yw dechrau rhaglen bolisi i ddatblygu'r rhaglen hon, ac rwy'n gofyn i'r Aelodau am eu mewnbwn i fframwaith y rhaglen. Dydw i ddim eto mewn sefyllfa i ddweud wrthych faint mae'n ei gostio a phob dim arall gan nad ydym wedi gorffen ymdrin â'r polisi yn gyfan gwbl. Bu proses o ymgynghori. Mae croeso mawr i bob un, pob AC sydd eisiau cyfrannu at hynny yn bersonol ar ran eu hetholwyr, a byddaf yn dod yn ôl yn y flwyddyn newydd gyda chynnig priodol o ran y polisi cyffredinol. Ond ei hanfodion yw, ar y pwynt cyswllt, na ddylai'r unigolyn orfod ymgodymu â pha fath o gyllid y maent yn ei gael. Felly, yn hytrach na gorfod dweud yn awr, 'Wel, nid ydych wedi gwneud cais - gwnaethoch gais am Twf Swyddi Cymru ond, yn anffodus, rydych yn 25 a dylech fod wedi gwneud cais am rywbeth arall', byddwn yn cael gwared ar hynny. Yr hyn a fydd gennym fydd y gwasanaeth cyngor cyflogaeth hwn, a fydd yn broceru gallu'r unigolyn i ddweud beth sydd ei angen arnynt ac yna'n eu helpu i gael yr hyn sydd ei angen arnynt. Rydw i wedi bod yn hynod o glir bod yn rhaid i hynny gael ei wahanu'n llwyr oddi wrth y cymorth gwirioneddol y maent yn ei gael, oherwydd a dweud y gwir - a byddaf yn hollol glir ynglŷn â hyn - nid wyf yn dymuno cael unrhyw gysylltiadau o gwbl â'r math o asesiad sydd wedi bod yn gysylltiedig â sancsiynu budd-daliadau ac yn y blaen, yr wyf yn credu ei fod yn ffiaidd ac yn wir sydd ond yn gyrru pobl anobeithiol i fwy o anobaith. Felly, yr hyn yr ydym yn bwriadu ei wneud yw broceru ar gyfer yr unigolyn ffordd iddynt fynegi eu hanghenion eu hunain wrth y Llywodraeth, ac i ni roi'r gwasanaethau iddynt y maent arnynt eu hangen. Gallai hynny fod yn sgiliau a gallai fod yn hyfforddiant - hyfforddiant cyflogaeth neu hyfforddiant mewn cyflogaeth - ond gall hefyd fod yn ddarpariaeth iechyd neu ofal plant neu deithio neu beth bynnag. Felly, byddaf yn cynnull grŵp traws-Lywodraeth i edrych ar hyn, a byddwn yn edrych i weld sut y gallwn ni o ddifrif ac yn gyfannol edrych ar y rhwystrau y mae unigolyn yn eu hwynebu i gyflogaeth gynaliadwy, neu yn wir i'r camau tuag at gyflogaeth, a allai gynnwys gwirfoddoli a gwaith cymunedol ac yn y blaen, i'w cael ar hyd y llwybr hwnnw, gan ein bod yn gwybod bod y math hwnnw o gysylltiad yn gyrru pobl allan o dlodi ac i mewn i iechyd. Felly, mae hwn yn wir yn ddiweddariad cynnar iawn i'r Cynulliad o ran ein cyfeiriad polisi, gan fy mod yn awyddus iawn i wybod beth oedd yr Aelodau yn ei feddwl am y cyfeiriad polisi hwnnw, ac yna byddaf yn dod yn ôl atoch chi ar ôl i ni gael y peth mewn ffurf fwy cynhwysfawr.